runetrust/blame-folketinget-dk huggingface dataset:
Rosa Lund (EL), 2021-04-27:
Jeg tror, vi skal tage fat i nogle andre virkemidler for at komme negativ social kontrol til livs, f.eks. skal vi sikre, at kvinder, som er i Danmark på deres mands opholdstilladelse, får deres egen opholdstilladelse, så de ikke mister deres opholdsgrundlag, når de bliver skilt fra ham.
Karin Gaardsted (S), 2019-03-01:
F.eks. ville en løsning med autorisationen, der er velegnet i forhold til uddannelse og etiske retningslinjer, måske ikke være den bedste til at sikre de efterladte en overkommelig pris for en begravelse eller bisættelse, fordi konkurrencen svækkes, og en løsning, som kun sigter på at sikre en lav pris, vil med stor sandsynlighed ikke være den bedste til at sikre en værdig afsked med sine nære og kære.
Peter Skaarup (DF), 2021-01-14:
Og det er jo dem, der kaster med fyrværkeri og skyder med fyrværkeri mod andre mennesker; dem skal vi have stoppet til gavn for dem, der gerne vil have en hyggelig stund dér ved 24-tiden nytårsaften – og i øvrigt helst ikke på ret mange andre tidspunkter, set med Dansk Folkepartis øjne.
Erling Bonnesen (V), 2010-10-26:
Derudover foreslås en forhøjelse af bonusordningen fra højst 32.000 kr. til højst 52.000 kr. Og med præmien på op til 18.000 kr. i alt i selve prøvetiden vil det medføre, at en uddannelsesaftale kan udløse op til 70.000 kr.
Claus Hjort Frederiksen (V), 2011-01-19:
Det er naturligvis noget, som man som regering må tage bestik af, og derfor skal der en gang imellem træffes nogle ubehagelige valg, og valget var mellem at skulle forudse en endeløs række af år, hvor vi, hver gang vi vil gøre noget, skal ud for at spare et andet sted, og at skulle sige: Nu udfaser vi efterlønnen, og dermed får vi et råderum, et pusterum, i økonomien, så vi kan sikre kernevelfærden.
Pernille Schnoor (ALT), 2018-05-04:
Der er nogle børn, som ikke har forældre, der måske lige synes, at det er det vigtigste for dem, og det behøver ikke at være noget, der afhænger af deres økonomi, og det er også derfor, der står i forslaget, at der skal vejledning og rådgivning med ind, så der altså kommer noget støtte ind.
Zenia Stampe (RV), 2017-03-24:
Der er nogle, der ligefrem er begyndt at tale om en omvendt dominoeffekt, for den usikkerhed, som EU og Europa er blevet skubbet ud i, har jo faktisk fået os til at rykke os tættere sammen, og den har fået os til at arbejde endnu mere målrettet på at finde konkrete løsninger på konkrete problemstillinger, bl.a. migration, sikkerhed og økonomisk vækst.
Poul Nyrup Rasmussen (S), 2001-10-04:
Påtag jer nu det, som min egen forgænger, Poul Schlüter, jo også gjorde, for det gjorde han faktisk. Der var engang en klog statsminister før mig, bevares, som i en vanskelig situation afviste at tage et valg, hvor flygtningepolitikken ville blive hovedtemaet.
Karen J. Klint (S), 2009-11-27:
Vi kommer jo alle sammen i cpr-registeret, men i øjeblikket er det kun 84 pct., der kommer i kirkebogen, og i fremtiden er det måske kun 80 pct., og så var det for at give den, vi alle sammen kommer i, forrang, for så har vi fjernet noget, som ateister eller andre, som ikke bryder sig om folkekirken, kunne kritisere, og så har de i hvert fald ikke den knage at hænge deres kritik på.
Leif Lahn Jensen (S), 2011-01-19:
Jeg kunne bare godt tænke mig høre, hvordan søren ministeren mener at de her mennesker, som ikke kan få førtidspension, som ikke kan gå rundt på tagene i en alder af 72 år, og som ikke kan få opkvalificering på et AMU-kursus, skal klare sig i fremtiden?
Jørgen Arbo-Bæhr (EL), 2006-02-10:
Jeg hørte ikke noget svar fra ministeren, men det kan være, at vi i løbet af de kommende par timer måske kan få nogle svar på: Hvad er det, ministeren har af ideer til nye redskaber for at opnå de mål, som man opstiller frem til 1020, hvad angår forbedringer af arbejdsmiljøet?
Marlene Harpsøe (DF), 2010-04-09:
Da Dansk Folkepartis familieordfører, hr. René Christensen, desværre ikke kan være til stede her i salen i dag, skal jeg på Dansk Folkepartis vegne fremføre følgende: B 136 er et forslag om forhøjelse af forsørgertabserstatning til børn, og det er begrundet med, at et barn, der mister en forsørger, efter de gældende regler i erstatningsansvarsloven typisk får en væsentlig lavere erstatning end en ægtefælle eller en samlever.
Rune Lund (EL), 2016-05-13:
På den måde er Enhedslistens holdning den samme i dag, som Enhedslistens holdning var den 16. marts, nemlig at vi undlader at stemme til det her beslutningsforslag, ligesom vi stemte gult – i øvrigt sammen med Socialdemokraterne – da vi havde afstemningen i forlængelse af debatten den 16. marts herinde i Folketingssalen.
Anni Svanholt (SF), 2000-05-05:
fremgår det, og jeg citerer: »Der er således foretaget håndhævelse af 49 pct. af de 2.871,6 km vandløbsbred, hvor bræmmebestemmelsen ikke var opfyldt pr. 31. december 1998, hvilket svarer til, at 51 pct. af de 6.062 lodsejere havde overtrådt bræmmebestemmelsen.«
Jeppe Kofod (S), 2002-11-14:
Må jeg afslutningsvis understrege, at det nu selvfølgelig er op til Saddam Hussein, om der bliver en fredelig udgang på Irakkrisen. Resolution 1441 opridser nogle klare krav for, hvad der skal gøres, og der er tidsplaner for, hvornår det skal ske. Hvis man læser art. 13 i resolutionen om Irak, kan man se, at hvis Irak ikke opfylder sine forpligtelser, og hvis Irak bryder folkeretten, vil landet imødese alvorlige konsekvenser.
Eva Kjer Hansen (V), 2007-02-23:
Jamen jeg må sige til fru Lise von Seelen, at kommunerne jo har al mulig frihed til at gøre noget yderligere, til at følge op med forskellige initiativer, med henblik på hvordan man gerne vil sikre sig, at der er nogle rigtig gode forhold rundtom på landets plejehjem.
Jacob Buksti (S), 2001-03-14:
Det er således en forudsætning, at tilbud kan indhentes på opsætning af alle de aktuelle strækninger på én gang. Såfremt den oprindelige tidsplan for forsøget med start den 1. april 2001 skulle overholdes, skulle denne opgave have være overdraget entreprenørerne i midten af februar måned.
Henrik Brodersen (DF), 2011-02-02:
Jeg mener bare, at hvis de kan fungere nogle andre steder, eksempelvis i Aarhus, hvor der er blevet taget initiativer til det, var det måske også løsningen for Slagelse, og ministeren og staben omkring hende kunne måske være behjælpelig med at sige over for Slagelse, at det her måske var vejen frem.
Ulla Tørnæs (V), 2000-05-25:
Til det der underlige skræmmebillede, som hr. Frank Aaen forsøger at give af konstruktionen omkring Centralbanken kontra Nationalbanken, vil jeg bare sige, at jeg synes sådan set, at renten er alt for alvorligt et instrument til, at jeg vil overlade det til hr. Frank Aaen.
Jan E. Jørgensen (V), 2017-03-24:
Lad mig stille det samme retoriske spørgsmål, som jeg har stillet tidligere på et EU-udvalgsmøde, hvor vi også havde en lignende drøftelse om EU's fremtid, nemlig: Kunne man forestille sig, at vi styrkede det kommunale selvstyre, uden at vi samtidig ændrede i den kommunale styrelseslov?
Thomas Jensen (S), 2010-04-20:
Den del af forslaget, der vedrører Grundejernes Investeringsfond, er ganske positivt og vil gøre Grundejernes Investeringsfond bedre i stand til at håndhæve forbedringer efter påbud fra huslejenævnet og bedre i stand til at håndhæve frakendelsen af retten til at administrere udlejningsejendomme.
Jens Peter Vernersen (S), 2005-04-29:
Jeg tror faktisk også, at de vil være mere engagerede i stedet for det, vi vil få at se, hvis de bare får traktaten puttet ind af brevsprækken, hvor nogle måske bliver noget ærgerlig over det og siger: Hvorfor skal vi nu have det her, er det ikke lidt spild af penge osv.; vi går alligevel ikke i gang med at læse de 324 sider.
Tove Videbæk (KRF), 2000-01-12:
Med hensyn til det her med den frivillige tvang blev det på Arken, som vi var på, jo meget tydeligt sagt, at de var indlagt frivilligt, men der blev også sagt, hvad lederen ville gøre, hvis de gik derfra, jamen så ville han ringe efter politiet, og det ville man jo ikke gøre, hvis de bare selv havde bedt om at komme derind.
John Vinther (KF), 2001-03-28:
Nu har jeg ikke fuldmagt fra min medforslagsstiller, men hvis det, der er problemet, er, at man ikke i beslutningsforslaget har tydeliggjort, at det handler om unge mennesker, jamen så tror jeg da, at begge partier, der står som forslagsstillere, er indstillet på at indgå i nærmere forhandlinger herom, det skal ikke være noget problem.
Kim Andersen (V), 2005-10-06:
Fru Lotte Bundsgaard bekræftede jo, at der er økonomisk fremgang i Danmark, og at det også beskæftigelsesmæssigt går fornuftigt, men at der jo naturligvis stadig væk er ting at arbejde med, som der skal gøres en stor indsats for, bl.a. for vores svageste i samfundet for at det skal kunne betale sig at arbejde også for de lavest lønnede, og for at unge i højere grad får mulighed for at bryde den sociale arv.
Per Clausen (EL), 2009-02-20:
Det skyldes bl.a., at i modsætning til det indtryk, man kunne få i dag, har der også i Jylland, i Midt- og Vestjylland, været solid skepsis over for projektet med at ødelægge en masse god natur og skabe en masse ekstra biltrafik ved at lave den her motorvej.
Jens Joel (S), 2014-06-02:
Jeg skal lade være med at omregne det til sko eller andre ting, man kunne købe for de her penge, for det bliver jo ikke engang til et par, men jeg vil sige, at jeg synes, at det ikke er nogen herregård i forhold til de fordele, vi får, i form af, som jeg nævnte, arbejdspladser og sundhedsfordele og andre ting.
Per Stig Møller (KF), 2006-01-19:
Jeg vil til fulde respektere, hvis man siger: Selv om vi helst vil ud den 1. juli, er vi stadig åbne over for at tage stilling til situationen og se på, om arbejdet er udført tilfredsstillende, eller om vi skal blive lidt længere, hvis den irakiske regering og FN beder os om det.
Astrid Krag (S), 2019-11-12:
Det andet faktuelle er – og det kan man selvfølgelig bestride og forhandle op imod, men i forlængelse af den tidligere regerings lange forløb i forhold til det her er det sådan – at man kan have situationer, hvor et pres på en »kan«-bestemmelse forventes at blive så stort, at det de facto vil svare til en »skal«-bestemmelse.
Signe Munk (SF), 2023-02-23:
Der er jo flere gode ordførere, der har gennemgået lovforslaget her, men man kan sige, at det, der fylder allermest, jo er et ønske om at få en samplacering imellem energiproduktionen og forbruget af energi, og der kan man sige, at det væsentligste jo er de direkte linjer, men jo også det, at der bliver åbnet op for muligheden for både at lave geografiske tariffer og en lokal tarifering, hvilket der ikke har været mulighed for før i lovgivningen,.
Sophie Løhde (V), 2025-04-09:
Nu skal man være varsom med i Folketingssalen at tale på vegne af andre partier, men jeg tror godt, jeg tør gå så langt som at afkræfte, at Enhedslisten skulle være det eneste parti, der i regi af forskningsreserven er optaget af spørgsmålet om kvinders sundhed og herunder forskningen i det.
Birgitte Josefsen (V), 2012-05-10:
Jeg vil bare gerne spørge ordføreren efter, hvor mange arbejdspladser man forventer at det så giver ude i landdistrikterne og på øerne, og hvor mange skoler man så forventer der kan blive ved med at være åbne, når man ændrer fra helårs- til sommerhusstatus.
Rune Lund (EL), 2020-09-08:
Men i takt med at der så kommer flere elbiler, vil elbilerne gradvis blive indfaset i registreringssystemet, og det, hvad skal man sige, strukturelle minus, det strukturelle hul, som det slår i statskassen, vil vi så finansiere ved at indføre en vejbenyttelsesafgift, altså roadpricing.
Line Barfod (EL), 2007-02-01:
Men problemet er jo netop, når regeringen laver de økonomiske rammer så stramme, at kommunerne reelt ikke har råd til at leve op til det, borgerne ønsker i kommunen, og regeringen ikke giver det kommunale selvstyre ret til selv at bestemme, om man ønsker, at de penge, man har, skal bruges på skattelettelser, eller de skal bruges på, at man ikke behøver at lukke skoler, børnehaver og biblioteker.
Line Barfod (EL), 2003-04-09:
Jeg må sige til hr. Troels Lund Poulsen, at jeg troede faktisk, vi var enige om, at det, vi skulle værne om, var selve grundlaget for vores demokrati, nemlig retsstaten - selve det grundlag, der ligger i, at man ikke bare kan spærres inde af statsmagten.
Per Clausen (EL), 2010-03-24:
Så jeg vil godt spørge ministeren, om han ikke mener, at det, der måske kunne være et led i at gøre noget ved den her problemstilling, er at sikre, at der kommer nogle behandlingsformer, der måske ligger et eller andet sted mellem de psykiatriske afdelinger og de her bosteder, vi kender i dag.
Holger K. Nielsen (SF), 2000-11-28:
Jeg savner også lidt et klart svar på det spørgsmål, som er stillet flere gange, og jeg synes ikke, at udenrigsministerens besvarelse til sidst helt afklarede tingene, så vi er altså nødt til at have et klart svar på, om regeringen generelt mener, at bosættelsespolitikken er folkeretsstridig.
Keld Albrechtsen (EL), 2003-02-04:
Nu ville det jo være upassende, hvis jeg her i spørgetimen begyndte at stille spørgsmål om Arriva og DSB, det skal vi jo have en forespørgsel om om lidt og må først høre ministerens besvarelse, men ministeren har jo en anden problematisk udliciteringssag i gang, nemlig vedrørende bornholmstrafikken.
Morten Østergaard (RV), 2010-01-13:
Men anledningen til, at vi har en mærkelig diskussion, er jo, at undervisningsministeren har sagt, at under de givne forudsætninger – dem, vi er enige om her, nemlig at målsætningen handler om, hvor mange der får en ungdomsuddannelse – er det sådan, at hvis ikke man må tælle alle dem med, der alligevel tager en uddannelse, og pr. definition bare beslutte sig for, at de så også har taget en ungdomsuddannelse, så kan man ikke nå aftalens målsætninger.
Tove Videbæk (KRF), 1999-10-28:
1999 er FN's ældreår, og netop i år må vi da på en helt speciel måde kunne vise de ældre, at de ikke er glemt, og at de ikke skal være utrygge, men være trygge ved, at de får den hjælp, de har brug for, når de har brug for den.
Kim Edberg Andersen (DD), 2024-10-24:
Altså, de sidste 18 mio. kr., som vi pådutter erhvervslivet nu, kan vi godt tage på vores kappe, fordi de tager ca. 1 mia. kr. selv, og så kan vi godt være lidt large herinde og ikke kræve de sidste 18 mio. kr. hvert eneste år af dem.
Villy Søvndal (SF), 2003-02-18:
Jeg står med en udskrift af, hvad Blix faktisk sagde i Sikkerhedsrådet sidste fredag, og jeg oversætter fra engelsk: Indtrykket forbliver, og vi lægger mærke til, at adgang til de steder har indtil nu fundet sted uden problemer - uden problemer!
Hans Peter Baadsgaard (S), 1998-01-21:
Fru Vibeke Peschardt siger, at det er selvfølgelig det ideelle, men det kan vi ikke gøre noget ved, og så må vi lade tingene gå deres gang, og man vil end ikke fra radikal side være med til at lade den lovgivende myndighed sige, hvad man ønsker at fremme.
Mette Frederiksen (S), 2025-02-18:
Så nogle gode idéer til, hvad vi kan gøre yderligere, modtager jeg gerne, og det er jeg helt sikker på at den nye danske EU-kommissær også gør, og ham ved jeg i øvrigt at hr. Martin Lidegaard har en god dialog med og allerede er i gang med at påvirke – tak for det.
Pernille Rosenkrantz-Theil (EL), 2004-04-27:
Er det ikke rigtigt, at man stemte for at afskaffe skolepraktikken, man stemte for folkeskolereformen, man stemte for gymnasiereformen, man stemte for at nedlægge den fri ungdomsuddannelse, som vi vel må sige er de fire største ting, vores undervisningsminister har lavet, og som jeg i øvrigt synes er et udtryk for en yderst borgerlig politik.
Per Stig Møller (KF), 2003-03-19:
Vi har hele tiden arbejdet med disse tanker, og vi har jo netop af hensyn til de meldinger, der er kommet fra Socialdemokratiet, Det Radikale Venstre og Dansk Folkeparti, øget det humanitære bidrag, tilføjet genopbygningsindsatsen og ændret styrkesammensætningen, præcis fordi vi har lyttet til Folketinget.
Søren Søndergaard (EL), 2016-05-18:
Men derfra og så til at betale lempeligere visumregler med at lukke øjnene for dramatiske menneskerettighedskrænkelser er der trods alt et stykke, og det er, lige præcis hvad EU har lagt op til i forbindelse med den foreslåede visumaftale med Tyrkiet.
Per Ørum Jørgensen (KF), 2008-05-22:
Men derfor kan vi vel egentlig godt - og jeg ved ikke, om det er det, hr. Søren Espersen finder forkert - drøfte det her i folketingsgruppen, og som ordfører kan jeg vel godt sige, at den fest ønsker jeg på linje med hr. Søren Espersen ikke at deltage i.
Fatma Øktem (V), 2021-04-13:
Jamen det er jo ikke, fordi jeg er ude efter at pege på, om noget er korrekt eller ikke er korrekt, men jeg spurgte, om fru Pia Kjærsgaard har mødt nogle af dem, fordi de kan fortælle lidt fra den hverdag, de lever i, og det behøver nødvendigvis ikke gøre indtryk på fru Pia Kjærsgaard.
Annette Just (FP), 1997-12-10:
Vil ministeren ikke godt være så elskværdig næste gang at lytte efter, hvad der bliver sagt fra Folketingets talerstol. Jeg sagde rent faktisk til ministeren, at det forslag til vedtagelse, der er fremsat af regeringspartierne, ikke er et skridt videre end det, som man fremsatte under forespørgsel nr. F 50 for et halvt år siden.
Tom Behnke (FRI), 2000-04-12:
Og så er der det næste, som jo er et stort problem for mange af de små øer, og det er kystbeskyttelseslinjen, som jo nogle steder går så langt ind, at der stort set ikke er noget ø tilbage, og det vil sige, at man ikke kan etablere noget som helst nyt på øerne, og det er jo ærgerligt.
Pelle Dragsted (EL), 2015-10-22:
Der er masser af unge iværksættere i dag, som gerne vil skabe demokratiske arbejdspladser, og vi ser faktisk i Europa og i verden, at der er en enorm fremgang i antallet af kooperativer og andre arbejdspladser, hvor medarbejderne har indflydelse, og de er langt mere levedygtige og stabile end de gammeldags privatejede virksomheder.
Rasmus Prehn (S), 2018-01-17:
Jeg kan nu ikke lade være med at tænke, og jeg tror, at mange i Nordjylland tænker det samme, at hvis det, som regeringen er i gang med at gennemføre, nu er så rasende godt – og der er gode elementer, det er også derfor, vi støtter det – så er det dog aligevel mærkeligt, at man ser, hvordan folk i Lønstrup i den grad tyer til selvtægt.
Jacob Buksti (S), 1999-01-20:
og det gælder for den sags skyld også hr. Thulesen Dahl: Jeg synes, det er fantastisk, at man aldrig nogen sinde kan få en ordentlig diskussion her med EU-modstanderne om EU-forhold, uden at vi skal dumpe ned i formaliteter og form og procedure og aldrig nogen sinde kommer til at diskutere indhold.
Mattias Tesfaye (S), 2020-11-19:
Det kunne f.eks. spille ind, hvis virksomheden tidligere har ansat udenlandsk arbejdskraft uden den fornødne tilladelse, eller hvis lønnen, som arbejdstageren har fået tilbudt, er f.eks. mere end 20 pct. over medianlønnen for den konkrete branche, men lige akkurat over beløbsgrænsen i beløbsordningen og det ikke er begrundet i arbejdstagerens særlige kvalifikationer.
Mette Abildgaard (KF), 2022-02-08:
Vi vil også gerne være med til at lande en beretning, som også fru Pernille Skipper var inde på, hvor vi prøver at sætte en tidsfrist på for at få forpligtet ministeren til, at det her skal være en af de effektive arbejdsgrupper, altså at det ikke er noget, der skal trække ud længere, end det desværre allerede har gjort, på det her område.
Jens Joel (S), 2023-05-02:
Som et element i det siger man, at medarbejdere, som er gået på efterløn, men som ønsker at tage en ekstra tørn i sundhedsvæsenet, skal være velkomne, og med det her lovforslag fjerner vi modregningen i efterlønnen, så man, om man så må sige, ikke bliver straffet for at yde den ekstra indsats, som vi håber at flere vil yde.
Morten Homann (SF), 2003-10-23:
Og jeg vil bare henlede opmærksomheden på, at baggrunden for det, faktisk er nedsættelsen af den kommunale grundkapital, et forslag, som bl.a. SF har presset på for at få igennem i en længere periode. Og der er jeg selvfølgelig glad for, at det var en handske, man tog op under en tidligere regering og fik gennemført i kommuneaftalen for 2002.
Lene Espersen (KF), 2004-10-27:
PET fik en økonomisk saltvandsindsprøjtning umiddelbart efter terrorangrebene i USA med henblik på den personalemæssige og teknologiske styrkelse, og det er i år besluttet at give PET endnu en ekstra bevilling på 135 mio. kr. for årene 2004-2006.
Søren Søndergaard (EL), 2001-05-31:
Og det lyder sådan her: Forslag til vedtagelse »Idet Folketinget konstaterer: - at ministeren på området ikke har formået at holde sagsbehandlingstiden for asylansøgere i Danmark inden for en acceptabel længde, og - at ministeren på området ikke har formået at sikre rimelige indkvarteringsforhold for asylansøgerne i den lange ventetid, opfordrer Folketinget regeringen til øjeblikkeligt at tage de fornødne initiativer til at få problemet løst.«
Morten Østergaard (RV), 2006-12-12:
Så håber jeg da i det mindste, vi kan få Enhedslistens opbakning til – hvis det skulle vise sig, at vurderingen fra fru Line Barfod, der er jurist, og fra hr. Tom Behnke, der er politibetjent, må falde i forhold til Justitsministeriets vurdering, og kvinder, der er handlet, ikke er dækket ind under de generelle bestemmelser om ulovlig tvang – at der så kommer lovændringer, sådan at kvinder, der er ofre for menneskehandel, falder ind under begrebet ulovlig tvang.
Morten Messerschmidt (DF), 2022-03-15:
Hvordan kan det egentlig være, at en ukrainer, der f.eks. måtte være på familiebesøg i Polen, og som derfor ikke var i Ukraine den 24. februar, skal have en dårligere hjælp end en eller anden araber, som ikke har befundet sig i Ukraine igennem lang tid, men som har været så heldig at have familie der?
Egil Møller (DF), 2000-01-11:
Men det undrer mig alligevel, for som dette forslag er fremsat, vil det medføre en konkurrenceforvridning, når de store koncerner lader informationerne flyde, mens de mindre pengeinstitutter - og dem tror jeg nok ordføreren også kender noget til - ikke kan få tilsvarende kundeoplysninger fra de forsikringsselskaber og realkreditinstitutioner, som de er i tæt samarbejde med, men som de ikke er med i, i en lukket koncern.
Kristian Thulesen Dahl (DF), 2003-12-18:
Vi fik den kæmpet ned fra 800 mio. kr. til 170 mio. kr., og som jeg også sagde i fredags: Da vi fik det spørgsmål fra regeringen, om vi ikke nok ville være med til også at sløjfe de sidste 170 mio. kr., havde vi ret nemt ved at sige ja tak.
Karsten Hønge (SF), 2019-10-24:
Hvis man nu tænker videre i fru Eva Flyvholms tankerække her, og man så faktisk ender med at have en europæisk organisering af det, som jeg godt kan forstå i dag selvfølgelig må være sådan løst formuleret, for vi ved jo ikke, hvad det kunne blive – men lad os nu antage, at der bliver en form for europæisk organisering, som vil lægge sig ind som en form for bufferzone eller sikkerhedszone – vil Enhedslisten så mene, at Danmark skal stille med bevæbnede folk i sådan en koalition?
Mette Gjerskov (S), 2006-11-09:
Jeg vil altså sige, at jeg synes, det er fint at gætte, når man spiller Lotto eller sidder derhjemme og ser en tv-quiz, men jeg synes faktisk ikke, det er tilstrækkeligt med et gæt på, hvor mange bedrifter der bliver omfattet, når vi taler om en af de væsentligste miljølove i dette land.
Johanne Schmidt-Nielsen (EL), 2012-08-20:
Jeg vil bare så frygtelig gerne have svar på mit spørgsmål: Hvad er det for en skillelinje, som man åbenbart fra Socialdemokraternes side trækker, mellem de såkaldt hårdtarbejdende danskere, som er så heldige ikke at være blevet ramt af sygdom, og som er så heldige ikke at have fået en fyreseddel, og så alle de hårdtarbejdende danskere, som har fået en fyreseddel på grund af krisen, eller som er så uheldige at være blevet ramt af en arbejdsulykke?
Pernille Skipper (EL), 2021-04-08:
Det har været et frit valg mellem privat og offentlig leverandør, og det har i virkeligheden skabt større problemer i den offentlige hjemmepleje og en større regning til det offentlige, og i Enhedslisten har vi i mange år forsøgt at indskrænke det, sådan at det ikke trækker så mange ressourcer ud af den offentlige hjemmepleje og den offentlige kasse.
Lisbeth Bech Poulsen (SF), 2016-02-04:
Vi har, lad os sige 2 millioner kunder, som synes, at de gerne vil sætte spørgsmålstegn ved, om netop deres gebyr er rimeligt; vi har et Finanstilsyn, der har rigtig, rigtig travlt; der er mange sager, og det har der været i en del år, som kræver mange kræfter.